Diari Oficial de la Generalitat Valenciana


Sumari del DOGV 9682, del 13-09-2023 (2023/9229)

RESOLUCIÓ de 4 de setembre de 2023, de la Universitat Miguel Hernández d'Elx, per la qual es publica la relació definitiva amb la persona aspirant que ha superat el procés selectiu corresponent a la convocatòria de proves selectives d'accés al grup C, subgrup C1, escala tècnica especialista amb denominació especialista tècnic o tècnica d'infraestructures, referència 22/198142.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9682

Data del DOGV
:   13-09-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/9229


Data del document
:   04-09-2023

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * Universitat Miguel Hernández d'Elx
    * concurs administratiu

RESOLUCIÓ de 4 de setembre de 2023, de la Universitat Miguel Hernández d'Elx, per la qual es publica la relació definitiva amb la persona aspirant que ha superat el procés selectiu corresponent a la convocatòria de proves selectives d'accés al grup C, subgrup C1, escala tècnica especialista amb denominació especialista tècnic o tècnica d'infraestructures, referència 22/198142. [2023/9229]  
  
De conformitat amb el que disposa el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, on es regula el desenvolupament dels processos selectius, i de conformitat amb el que disposa la base setena de la convocatòria.  
  
Concloses les proves selectives d'accés al grup C, subgrup C1, sector administració especial, escala tècnica especialista amb denominació especialista tècnic/a d'infraestructures, convocades per la Resolució d'1 de desembre de 2022 (DOGV 9488, 13.12.2022).  
Vista la proposta formulada pel tribunal qualificador de les proves selectives esmentades adés, resolc:  
  
Primer  
Publicar la relació definitiva amb la persona aspirant que ha superat el procés selectiu, confeccionada segons el que preveuen les bases de la convocatòria, ordenada per ordre de puntuació aconseguida, i que es detalla a continuació:  
  
Cognoms i nom Núm. de lloc Puntuació total  
Vigil Juarez, Natacha F52041 90,25 punts  
  
  
Segon  
Proposar la persona indicada en el resolc primer d'aquesta resolució per al nomenament com a funcionària de carrera.  
  
Tercer  
Requerir la persona aspirant perquè, en el termini de 10 dies hàbils comptadors des de l'endemà del dia que es produïsca la publicació d'aquesta resolució en el Diari Oficial de la Generalitat Valenciana, presente els documents que a continuació es detallen:  
a) Document nacional d'identitat, o certificació de naixement expedida per l'organisme oficial corresponent. Per als aspirants que no posseïsquen la nacionalitat espanyola, document que n'acredite la nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb el qual tinguen aquest vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a les seues expenses o està al seu càrrec.  
b) Títol acadèmic original exigible segons la present convocatòria, o certificat acadèmic original que acredite haver realitzat tots els estudis per a obtindre'l i, si escau, haver efectuat el pagament de taxes corresponent a l'expedició. En el cas de titulacions obtingudes a l'estranger cal presentar a més del títol corresponent, la credencial que n'acredite l'homologació.  
c) Declaració de no haver sigut separat mitjançant expedient disciplinari de qualsevol administració o càrrec públic, així com de no trobar-se inhabilitat penalment per a l'exercici de les funcions públiques, segons model que figura com a annex II en les bases de la convocatòria. Els aspirants la nacionalitat dels quals no siga l'espanyola, a més, hauran d'efectuar declaració de no estar sotmesos a cap sanció disciplinària o condemna penal que impedisca, en el seu estat, l'accés a la funció pública, segons model que figura com a annex III en les bases de la convocatòria  
d) Certificat mèdic acreditatiu de no patir cap malaltia o defecte físic o psíquic que impedisca l'acompliment de les corresponents funcions.  
e) Els aspirants que hagen fet valdre la seua condició de persones amb discapacitat, hauran de presentar certificació original de la conselleria o òrgan competent d'altres administracions públiques que acredite aquesta condició, així com la seua capacitat per a exercir les tasques i funcions corresponents.  
f) Acreditació de qualsevol altre requisit establit en la base 2.1 no previst en els apartats anteriors.  
Els esmentats documents originals s'han de presentar, o bé en el Registre General de la Universitat i Registres Auxiliars dels centres de gestió de campus o bé en les oficines d'assistència en matèria de registre que estan connectades al Sistema d'Interconnexió de Registres que es pot consultar en el següent URL: https://administracion.gob.es/pagFront/atencionCiudadana/oficinas/encuentraOficina.htm  
  
  
Quart  
Contra aquesta resolució, que esgota la via administrativa, es pot interposar un recurs contenciós administratiu davant del Jutjat Contenciós Administratiu d'Elx, en el termini de dos mesos a partir de l'endemà de la publicació.  
  
No obstant l'anterior, les persones interessades poden interposar un recurs potestatiu de reposició davant del rector en el termini d'un mes des de l'endemà de la publicació; en aquest cas no es pot interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs potestatiu de reposició, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
Elx, 4 de setembre de 2023.- El rector: Juan José Ruiz Martínez.